Author: agenda0
Company: agenda

VÝROČNÁ SPRÁVA
FONDU DETÍ A MLÁDEŽE
za rok 2000

V júni  roku 2000 prijala Národná rada Slovenskej republiky novelu zákona                      č. 189/1993 Z.z. o Fonde detí a mládeže - zákon č. 220/2000 Z.z., ktorý nanovo upravoval podmienky správy majetku štátu v správe FDaM a umožnil zrušiť zmluvy, ktoré neboli v súlade s týmito podmienkami. Nízky výnos z prenájmu rekreačných zariadení fondu neumožnil podporovať činnosť v prospech detí a mládeže.
	Fond koncipoval rozpočet (tržby z prenájmu rekreačných zariadení a prevádzkových nákladov) už za predpokladu uzavretia nových nájomných zmlúv a dosiahnutia vyšších výnosov. Z dôvodu, že novela zákona č. 220/2000 Z.z. nadobudla účinnosť  21.7.2000                a nájomné zmluvy zanikli po 6 mesiacoch od účinnosti, ku dňu 22.1.2001 t.j. po skončení roka 2000, nové nájomné zmluvy nemohli ovplyvniť hospodársky výsledok roku 2000. 
Stabilizácia hospodárenia fondu v roku 2000 sa prejavila uhrádzaním všetkých záväzkov v lehote splatnosti. Vedenie fondu doriešilo ďalšiu časť neefektívnych súdnych sporov (pracovnoprávne, obchodné) a vyplatilo  finančné nároky z nich vyplývajúce (300.075,- Sk).
	Základný dlhodobý cieľ fondu pre rok 2000 t.j. stanovenie jasnej a transparentnej stratégie pri správe majetku zariadení fondu bol dosiahnutý.

1.    Vyhodnotenie  hĺbkovej inventarizácie a stavebnotechnických analýz
Na základe výsledkov hĺbkovej inventarizácie v roku 1999  prebiehalo v roku 2000 vymáhanie škôd, vyraďovanie opotrebovaného a nefunkčného majetku, dohľadanie majetku rôzne premiestneného na jednotlivé zariadenia fondu. Vyžiadanie nepoužívaného majetku do Bratislavy a riešenie odpredaného majetku úplne nesplateného.  V priebehu roka 2000 sa uskutočnila generálna inventarizácia pohľadávok a záväzkov  od začiatku činnosti spoločnosti. Vrámci pohľadávok minulých rokov sa v spoločnosti nachádzajú pohľadávky z rokov 1992-1995 vo výške cca 1,3 mil. Sk, o ktorých nie sú k dispozícii doklady o ich právnom vymáhaní, ktoré sú premlčané a ktoré je potrebné po dôkladnej analýze odpísať v roku 2001. Táto čiastka v časti cca. 1,1 mil. Sk predstavuje pohľadávky fondu voči Denníku Smena z roku 1995. Tie fond nevymáhal z dôvodu nedostatku finančných prostriedkov na zaplatenie súdneho poplatku (4% zo žalovanej sumy). Ďalším dôvodom bolo, že Denník Smena v tom čase prestal vykonávať svoju činnosť následkom čoho nemal zabezpečený zdroj príjmov na úhradu svojich záväzkov a dostal sa do platobnej neschopnosti. V roku 1997 bolo podané na bývalé vedenie Denníka Smena podané trestné oznámenie.
Spracovaním stavebnotechnických auditov jednotlivých objektov majetku fondu aj dcérskej spoločnosti HMS a.s. stanovením potrieb opráv v horizonte 3-5 rokov spracovaním všeobecných cien objektov a ich hodnotením výnosovou metódou boli dané podklady pre stanovenie stratégie pri správe majetku fondu. Na ich základe rada fondu spracovala koncepciu rozvoja fondu. 
Vyhodnotenie stavebnotechnických auditov:
Pracovníkmi technického úseku FDaM boli vykonané stavebnotechnické audity jednotlivých objektov fondu ako aj objektov dcérskej spoločnosti HMS a.s. Stavebnotechnické audity boli vykonávané podľa vopred pripraveného harmonogramu. Obhliadky objektov boli vykonané za prítomnosti zástupcu nájomcov. Stavebnotechnický audit bol zameraný na zistenie skutkového stavu jednotlivých objektov. Obhliadkami boli postupne zisťované a popisované závady vyskytujúce sa na stavebnokonštrukčných prvkoch. Po popísaní závad bola vyhotovená fotodokumentácia skutkového stavu a boli navrhnuté riešenia na ich odstránenie spolu s vyčíslením objemu financií potrebných na ich odstránenie. Na základe zistených závad na jednotlivých objektoch bola stanovená potreba opráv v horizonte 3 až 5 rokov. Výsledky stavebnotechnických auditov boli zosumarizované v tabuľkách s popisom aktuálneho stavu, ktorých prílohu tvorí táto dokumentácia. Technický úsek vykonával kontrolu a odborný odhad realizovaných investícií nájomcom na jednotlivých objektoch. Kontrola a odborný odhad boli vykonávané na základe predložených podkladov od nájomcov. Vyskytli sa opakované prípady, keď fakturované sumy nájomcom pri skončení nájmu boli značne vyššie ako tieto ohodnotil technický úsek fondu. Po viacerých opakovaných pokusoch sa vedeniu fondu nepodarilo v roku 2000 ustanoviť nezávislého  znalca na preskúmanie skutkového stavu fakturovaných prác na jednotlivých objektoch. Vyskytli sa viaceré problémy ako napríklad to, že niektorí nájomníci sa pokúšajú zabrániť fondu vstúpiť do objektov, ale aj problém s výberom znalcov, vzhľadom na ich neochotu riešiť tzv. problémové objekty.

2.	Objektivizácia nájomného 
Schválením   novely    zákona   o    FDaM    až   22.6.2000    a  následným        možným
zánikom nájomných zmlúv v zmysle § 15 a až 21.1.2001 bolo možné začať sériu  rokovaní  so všetkými súčasnými nájomníkmi  od septembra 2000. Rokovania                    s nájomníkmi fondu a HMS a.s.  o zvýšení nájmu do doby ukončenia pôvodných nájomných zmlúv neboli úspešné. V novembri a v decembri prebiehali rokovania o nových nájomných zmluvách platných po 6 mesiacoch  od nadobudnutia  účinnosti zákona  č. 220/2000 Z.z. t.j. od 22.1.2001    ( napr. z piatich hotelov HMS a.s. sa podarilo zvýšiť nájomné u troch hotelov).  Zvýšenie nájmu na fonde bude po ukončení transparentného výberového konania na nových nájomcov rekreačných zariadení. 

3.	Stabilizácia vnútorného chodu a ekonomiky fondu
3.1.	Na základe skúseností z fungovania fondu, pripomienok právnikov a auditorov  schválila Rada FDaM decembri roku 2000 nový štatút fondu, ktorý je v súčasnosti na medzirezortnom pripomienkovom konaní.
3.2.	Rada FDaM stanovila kombinovaný systém kontroly. Vnútornú zabezpečuje kontrolór fondu a Dozorná rada a vonkajšiu auditorská skupina. Transparentnosť pri odpredaji a nových nájomných vzťahov je zabezpečovaná verejným výberovým konaním. Proces výberového konania začal v novembri roku 2000. Uverejnenie inzerátu výberového konania bolo dňa 15.12.2000. Vyhodnotenie výberového konania sa uskutočnilo dňa 5.3.2001. 
3.3.	Návrh na legislatívne zmeny.  Posun prijatia novely zákona č. 220/2000 Z.z. spôsobil predĺženie návrhu až v roku 2000. FDaM v Koncepcii ďalšieho rozvoja FDaM načrtol dve možnosti úprav postavenia FDaM: 
-	Odpustenie daňových povinností FDaM zmenou zákona o FDaM. Dôvodom je skutočnosť, že aj keď FDaM hospodári s majetkom štátu a má plniť úlohy tretieho sektora, platia preň povinnosti ako pre podnikateľský subjekt vrátane platenia daní
-	Transformácia FDaM na jednu alebo viac nadácií, či neziskových organizácií. Vláda uznesením č. 248 zo dňa 15. marca 2001  uložila ministrovi školstva  SR posúdiť opodstatnenosť FDaM a predložiť na rokovanie vlády návrh ďalšieho postupu do 30.6.2001

4.	Vzťah s dcérskymi spoločnosťami
Denník Smena a.s.  a  Vydavateľstvo Smena a.s.
Dcérske spoločnosti – Vydavateľstvo Smena a.s. a Denník Smena a.s. nevyvíjajú od roku 1994 žiadnu činnosť. Od tohoto obdobia nie sú hradené záväzky spoločnosti. Niektoré pohľadávky sú vymáhané súdnou cestou.  Z dôvodu, že spoločnosti dlhodobo nevyvíjajú žiadnu činnosť, nemajú finančné prostriedky na úhradu akýchkoľvek záväzkov a novému vedeniu neboli odovzdané účtovné doklady a iné listinné dokumenty, je veľmi problematické orientovať sa v ekonomickej situácii spoločností ako i zdôvodniť ekonomický kolaps v roku 1994, ktorý bol pravdepodobne dôsledkom riadenia spoločnosti v predchádzajúcich rokoch. Následne na túto situáciu Rada FDaM dňa 18.9.2000 uznesením číslo 120/2000 rozhodla o likvidácii týchto spoločností a preto nové predstavenstvo na základe tohoto rozhodnutia podalo návrh na vyhlásenie konkurzu.
Krajský  súd v Bratislave zo dňa 5.2.2001 č.k.: 4K 286/00-51 ustanovil predbežného správcu na majetok Vydavateľstva Smena a.s. V súlade so zákonom č. 328/1991 Z.b. § 9 b ods. 1 predbežný správca vykonáva svoju činnosť do vyhlásenia konkurzu. Po ukončení jeho činnosti a zistení, či sú splnené podmienky vyhlásenia konkurzu rozhodne o jeho vyhlásení resp. zamietnutí. 
Denník Smena a.s. sa domáhal vyhlásenia konkurzu na svoj majetok listom zo dňa 22.11.2000. Súd konanie zastavil, nakoľko neboli pripojené listinné dôkazy. V apríli 2001 bol podaný návrh na vyhlásenie konkurzu zo strany veriteľa – FDaM. O tomto postupe rozhodla Rada FDaM dňa 27.3.2001 uznesením  č. 94/2001.
Pracovníci FDaM v spolupráci s pracovníkmi audítorskej skupiny vykonali v roku 2000 rekonštrukciu evidencie majetku nakoľko po skončení činnosti obidvoch akciových spoločností sa nevenovala žiadna pozornosť prípadne existujúcemu majetku a v archívoch chýbali originály prvotných dokladov.  Vo Vydavateľstve Smena okrem cenných papierov je evidovaný majetok na účte 013 – software, 028 – drobný hmotný investičný majetok a 121 – nedokončená výroba, v Denníku Smena len cenné papiere. Rekonštrukciou evidencie majetku sa nepodarilo dosiahnuť uspokojivé výsledky, nakoľko  chýbajú potrebné prvotné doklady, ktoré sa napriek maximálnej snahe nepodarilo v archívoch spoločností nájsť. Fyzicky tiež nebol novo vymenovaným štatutárnym orgánom v septembri 2000 odovzdaný žiaden majetok.

Hotely mládeže Slovakia a.s.:
 V roku 2000 pracovníci Fondu detí a mládeže v zmysle manažérskej zmluvy zabezpečovali výkon činnosti spoločnosti. Na základe výsledkov dokladových inventúr v roku 1999 sa dohľadávali podklady pre vysporiadanie zistených rozdielov. HMS a.s. predpokladali zvýšenie príjmov za prenájom hotelov z dôvodu prijatia novely zákona         o FDaM, ktorý sa vzťahuje aj na dcérsku spoločnosť HMS a.s. Zánikom zmlúv 6 mesiacov po nadobudnutí účinnosti novely spoločnosť nemohla zvýšiť príjmy z prenájmov  v roku 2000. 
Z dôvodu tvorby opravných položiek k neidentifikovaným pohľadávkam (14.941 tis. Sk) dopočítania odpisov za predchádzajúce obdobie 5 rokov (24.923 tis. Sk) a z dôvodu tvorby opravných položiek k odcudzenému majetku na HJ Krpáčovo                          (1.991 tis. Sk).Spoločnosť dosiahla účtovný hospodársky výsledok  - 40.513 tis. Sk, pripočítateľné položky tvorili čiastku + 42.985 tis. Sk a odpisy tvorili čiastku – 122 tis. Sk. Daňový základ spoločnosti bol v roku 2000  + 2.350 tis. Sk.
Na jednotlivých hotelových komplexoch boli spracované stavebnotechnické audity  a na ich základe bol navrhnutý ďalší postup nakladania s majetkom HMS a.s. pre rok 2001. Spoločnosť vydávala detské časopisy Včielka a Zornička. Ich vydávanie zabezpečovali  pracovníci fondu. K 31.12.2000 HMS a.s. previedli odplatne ochranné známky časopisov  Fondu detí a mládeže.
      
5.	Kompletizácia - dohľadanie majetku Fondu detí a mládeže
      Pracovníci FDaM v spolupráci s pracovníkmi auditorskej skupiny vykonali v roku   
2000	 rekonštrukciu evidencie majetku.

5.1.	ZPB v Humennom
Predmetom vyjednávania s OÚ v Humennom je uzatvoriť novú zmluvu o prevode vlastníctva, v ktorej bude zakotvený aj záväzok preberajúcej právnickej osoby umožniť užívanie administratívnej budovy v rozsahu zodpovedajúcom výške združených finančných prostriedkov. Výška podielu vyčíslená v Sk- 3, 210.000,-
V prípade, ak OÚ nepristúpi na takéto riešenie, FDaM  podá žalobu o určenie absolútnej neplatnosti zmluvy o prevode vlastníctva. 

5.2.	ZPB vo Vranove nad Topľou
Nie je známy vlastník zapísaný na LV. č. 3932, ani titul jeho nadobudnutia Vo veci sa bude v roku 2001 pokračovať vyžiadaním citovaného LV. Mesto Vranov nad Topľou listom zo dňa 29.6.1995 prejavilo ochotu vec vysporiadať. Vo veci sa bude ďalej pokračovať za účelom dojednania užívania podielu v ZPB. Výška podielu vyčíslená v Sk- 747.322,-

5.3.  ZPB v Rožňave
FDaM nedisponuje zmluvou o združení finančných prostriedkov (výška podielu bola vo výške 1, 500.492,-Sk). Majetok bol odovzdaný mestu Rožňava, ktoré neeviduje žiadne záväzky súvisiace s predmetným majetkom. 
Ak by FDaM podal určovaciu žalobu, že je tu právo zo zmluvy o združení finančných prostriedkov, nepreukáže existenciu zmluvy. Vzhľadom k tomu bude potrebné upustiť od vymáhania predmetného majetkového práva.

5.4.	ZPB v Rimavskej Sobote
Vlastníkom budovy sa stala Všeobecná zdravotná poisťovňa, Bratislava na základe kúpnej zmluvy o predaji nehnuteľnosti od NsP v Rimavskej Sobote, ktorý boli správcom nehnuteľnosti. Zmluva o odplatnom prevode medzi FDaM a NsP nebola NsP podpísaná. Výška podielu bola vo výške 1, 559. 318,-Sk. Vec je nutné ešte došetriť.

5.5.	ZPB v Prievidzi
Právo hospodárenia k nehnuteľnosti na základe uznesenia vlády SR č. 228/1991mal OÚ Prievidza. Právo hospodárenia k nehnuteľnosti prešlo z OÚ Prievidza na Vysokú školu dopravy a spojov na základe rozhodnutia MV SR o bezodplatnom prevode práva hospodárenia zo dňa 3.4.1992. Prechod práv bol vydokladovaný. Výška podielu bola       2, 100.000,-Sk. 

5.6.	Poľnohospodársky pozemok Klokočov
Výmera 516 321 m². V roku 1995 bol odobratý SPF z dôvodu omylu v kvalifikácii pôdy (ostatná plocha- trvalý trávny porast). V roku 2001 miestnym zisťovaním bol potvrdený omyl zo strany SPF a pozemok by sa mal vrátiť pod správu FDaM.  

5.7.	ZPB v Galante
Výška podielu bola vo výške 1, 125.200,-Sk. V roku 2001 došlo k majetkovo-právnemu vysporiadaniu. FDaM získal ďalšie priestory priestory (7 kancelárskych miestností, sklad, malá zasadačka, spoločná zasadačka).

5.8.    SLOVAKOPRESS a.s., Bratislava
Majetok š.p. Slovakopress bol vložený podľa privatizačného projektu do a.s. Slovakopress. Združovací podiel finančných prostredkov FDaM bol vo výške 
27, 386.000,-Sk, ktorý mal dostať podľa rozhodnutia MSaPNM SR 4,01% akcií. Túto časť rozhodnutia zmenil FNM tak, že rozhodol o priamom predaji firme Palžár s.r.o. O riešení práv združovateľov finančných prostriedkov rozhodnutie FNM neuvádza.
Vo veci sa ďalej bude konať za účelom vysporiadania uvedeného záväzku vlastníka budovy.

5.9.    Majetok bývalého federálneho SZM:
FDaM ČR úspešne vymáhal (aj v mene FDaM SR) voči Svazu mladých a Republikovému koordinačnému centru Svazu mladých čiastku 101.150.760,- Kč a 82.456,35 USD. Rozhodnutie nadobudlo právoplatnosť dňa 20.12.1996, avšak uvedené prostriedky sa na účtoch RKC SM nenachádzali. Vzhľadom na nevydobytnosť uvedenej pohľadávky  FDaM ČR od ďalšieho konania v tejto veci ustúpil. FDaM SR sa obrátil na FDaM ČR s požiadavkov na ďalšie riešenie tohoto problému. Stanovisko FDaM ČR bolo negatívne a opieralo sa o medzinárodnú zmluvu medzi ČR a SR zo dňa 24.11.1999, ktorým sa majetok bývalej ČSFR považuje za vysporiadaný. Vzhľadom na skutočnosť, že FDaM SR neevidoval spomínané prostriedky ako pohľadávku a FDaM ČR ako záväzok voči FDaM SR ako i  skutočnosť, že FDaM ČR vstúpil 1.12.2000 do likvidácie, považuje FDaM tieto prostriedky za nedobytné. 

6.	Vydávanie časopisov Včielka a Zornička
V roku 2000 dosiahol časopis Včielka zisk 236.283 Sk a časopis Zornička zisk        131.748,10 Sk. Fondu sa podarilo zabezpečiť rentabilitu časopisov a dbá  o ich náplň. 

Časopis Včielka rozšíril počet časopisových strán o formát A3, tj. o 4 strany. Tento krok, ktorý viedol k zvýšeniu kvality mesačníka sa stretol s veľkým ohlasom, najmä zo strany pedagógov.  Pracovné listy využívanú pedagógovia vo výchovno-vzdelávacom procese. Včielka, aj vďaka neustálemu zvyšovaniu kvality obsahovej zložky, patrí vo svojej cieľovej kategórii k najčítanejším detským periodikám. V  budúcom školskom roku by sme chceli pokračovať v uverejňovaní pracovných listov, ktoré sú veľkou pomôckou pre deti predškolského veku a pomáhajú skvalitňovať náplň vyučovacieho procesu v materských školách. 

Časopis Zornička je určený deťom na I. stupni ZŠ. Obsah  mesačníka zaznamenal v tomto ročníku veľké zmeny. Pri tvorbe koncepcie sa pracovníci redakcie sústredili na zhustenie textu, zavedenie  nových rubrík a znáročnenie obsahovej stránky. Všetky tieto zmeny boli realizované na základe požiadaviek Ministerstva školstva Slovenskej republiky. Pri tvorbe koncepcie nového ročníka by sme chceli vychádzať z požiadaviek zo strany pedagógov a ešte viac podporiť kvalitu obsahovej zložky formou rozšírenia o 4 strany. 

7.	Založenie nadácie pri FDaM
8.	Overenie možnosti spolupráce s medzinárodnými mládežníckymi hotelovými sieťami
FDaM v roku 2000 nepristúpil k realizácii bodov 7 a 8 plánu činnosti a to z týchto dôvodov:
-	naviazanosť týchto krokov na realizáciu Koncepcie ďalšieho rozvoja Fondu detí a mládeže
-	naviazanosť na dokončenie transformácie majetku v správe Fondu detí a mládeže. 
Predpokladáme, že uvedené kroky bude FDaM realizovať po, alebo v rámci pripravovanej transformácii FDaM.

9.	Koncepcia dlhodobej stratégie FDaM
FDaM vypracoval a predložil vláde SR a Výboru Národnej Rady SR pre vzdelanie, vedu, mládež a šport na schválenie Návrh koncepcie ďalšieho rozvoja Fondu detí a mládeže. V tejto koncepcii FDaM stanovil stratégiu ďalšieho využívania majetku FDaM. Koncepcia predpokladá odpredaj majetku, ktorý nie je použiteľný pre potreby FDaM, ďalej majetku pri ktorom je predaj a následná kapitalizácia výnosu výhodnejšia, ako prevádzka, alebo prenajímanie. FDaM si ponechá v správe administratívne budovy, ktoré budú slúžiť, ako základňa pre činnosť detských a mládežníckych organizácií. 
-	FDaM v súčasnosti spravuje majetok štátu a má plniť funkcie tretieho sektoru. Hospodári však ako podnikateľský subjekt. Toto postavenie neumožňuje FDaM efektívne využívať majetok  a plniť účel, pre ktorý bol zriadený. Rada FDaM preto navrhla dve možnosti legislatívnych úprav na zlepšenie činnosti FDaM: oslobodiť FDaM od platenia daní z príjmu, prevodu nehnuteľností, DPH, tak, ako bol oslobodený FDaM Českej republiky. V prípade, ak vláda SR neodsúhlasí tento návrh - transformovať FDaM na inú právnu formu (nadácia, nezisková spoločnosť). Vláda na svojom zasadaní dňa dňa 15. marca 2001  uložila ministrovi školstva  SR posúdiť opodstatnenosť FDaM a predložiť na rokovanie vlády návrh ďalšieho postupu do 30.6.2001.

V Bratislave 9.5.2001 				Predkladá:   Mgr. Martin Kugla
							                      predseda Rady FDaM

PROSTRIEDKY  POSKYTOVANÉ  V  ROKU  2000

	Fond detí a mládeže poskytol prostriedky na prenájom mládežníckym a detským organizáciám za výhodných (nájomných) podmienok oproti komerčným cenám v Bratislave  v Dubnici nad Váhom,  Banskej Bystrici, Považskej Bystrici, Humennom a v Košiciach v celkovej hodnote  2.574.894,30 Sk. 

V roku 2000 fond poskytol orgnizácii Úsmev ako dar úhradu nákladov za pobyt detí z detských domovov v rekreačnom zariadení Čingov vo výške 93 655,- Sk

Názov
zariadenia

Nájomca - 
mlad.
organizácia

Komerčný
nájom
m^2/r

Prenajaté
m^2

Nájomné 
ročné

Výška nájmu pri komerč. cene

Dotácie
poskytnutá MO

Banská Bystrica | Sokol | 1.500 Sk | 21,16 m^2 | 21,20 Sk | 31. 740 Sk | 31.718  Sk
UNIMO | Zdr.mlad.rómov | | 21,16 m^2 | 21,20 Sk | 31.740  Sk | 31.718 Sk
Dubnica n/V | D Klub | 600 Sk | 1220,93m^2 | 1.221 Sk | 732.558  Sk | 731.337 Sk

Košice
Štefánikova 4

Divadlo
Romathan

1.200 Sk

1247 m^2

311.750 Sk

1.496.400 Sk

1.184.650 Sk

Košice | Nadácia  Dedo | | 12 m^2 | 12  Sk | 34.020 Sk | 34.008 Sk
Slov.jedn.10 | Úsmev ako dar | 2.835 Sk | 35,70 m^2 | 35,70 Sk | 101.209,50 Sk | 101.173,80 Sk
Humenné | Junior Club | 2.210 Sk | 17,70 m^2 | 17,70 Sk | 39.117 Sk | 39.099,30 Sk
Považská Bystrica | Klub 3000 | 673 Sk | 20 m^2 | 5 Sk | 3.365 Sk | 3.360 Sk

Bratislava
Pražská 11

22 mládežníckych 
organizácií ^*1

4.000 Sk

830,15 m^2

1.344.843 Sk

3.320.60 Sk

1.975.757 Sk

Bratislava
Pražská 11

výpožička zasadacej miest. mlád. orgasniz.^*2

50.000 Sk

Ymca
Bratislava

výpožička
zasadacej miest. mlád. organiz.^*2

50.000 Sk

Spolu | | | | 1.657.926,80 Sk | | 4.232.821,10 Sk
^*1 – Bratislava: AIESEC Slovakia, Združenie.  pracujúcej mládeže Slovenska, Rada mládeže  
      Slovenska, Pionier SR,  Hnutie  kresťanských  spoločenstiev detí, Študentská sieť, Strom 
      života, Republikové centrum  zväzu  telesne  postihnutej mládeže, Inex Slovakia, Ideálna 
      mládežnícka aktivita, Združenie  kresťanských  spoločenstiev mládeže, Folklórna únia na 
      Slovensku,  Združenie  klubov  detí a  mládeže  Slovenska, Sociálne a kultúrne  združenie 
      Habio,   Združenie   Ageus,   Mládež  s   misiou, Veronika,  Fénix,  Slovenský    skauting, 
     Slovenský  skauting - Bratislavská  skautská  rada, Vitalis - občianske združenie a Amavet.
^*2 –  Bratislava – Pražská - Habio, AIESEC, Protidrogový fond
       Bratislava – YMCA – Ymca na Slovensku, Rada mládeže Slovenska, Viva Network,    EQ- klub,  OZ Návrat, Študentská únia Slovenska, Združenie klubov detí a mládeže na Slov.
Prílohy 
VYHODNOTENIE PLÁNOVANÉHO ROZPOČTU FDaM V ROKU 2000
| I. Výnosová časť rozpočtu | | | |

Názov/vybrané položky

Plán 
v tis. Sk

Skutočnosť
v tis. Sk

%

Rozdiel

| | | | | + prekroč.
| | | | | - úspora
1. | Tržby z krátkodobého prenájmu | 13 623 | 12 089 | 88,7 | -1 534
2. | Tržby z dlhodobého prenájmu | 3 800 | 3 838 | 101,0 | 38
3. | Tržby z predaja HIM | 30 | 180 | 600,0 | 150
4. | Tržby z predaja materiálu | 0 | 52 | |
5. | Ostatné pokuty a penále | 0 | 208 | |
6. | Ostatné prevádzkové výnosy | 2 734 | 2 381 | 87,1 | -353
7. | Zúčtované rezervy (opravy) | 0 | 1 100 | | 1 100
8. | Zúčtov.opr.položiek | 0 | 127 | |
9. | Úroky | 120 | 31 | 25,8 | -89
10. | Výnosy z kapitál.účastí (HMS,a.s.) | 1 800 | | 0,0 | -1 800
11. | Mimoriadne výnosy | 200 | 396 | 198,0 | 196
A | Tržby a výnosy spolu | 22 307 | 20 402 | 91,5 | -2 292
| II. Nákladová časť rozpočtu | | | |

Plán 
v tis. Sk

Skutočnosť
v tis. Sk

%

Rozdiel

| Názov/vybrané položky | | | | + prekroč.
| | | | | - úspora
1. | Spotreba materiálu a energie | 1 264 | 1 785 | 141,2 | 521
2. | Opravy a udržiavanie | 2 140 | 918 | 42,9 | -1 222
3. | Cestovné | 120 | 85 | 70,8 | -35
4. | Náklady na reprezentáciu | 67 | 43 | 64,2 | -24
5. | Ostatné služby | 4 267 | 5 558 | 130,3 | 1 291
6. | Mzdové náklady | 6 362 | 6 280 | 98,7 | -82
7. | Zákonné soc.poist.a náklady | 2 177 | 2 010 | 92,3 | -167
8. | Dane a poplatky | 982 | 843 | 85,8 | -139
9. | Dary | | 103 | | 103
10. | Ostatné prevádzkové náklady | 1 837 | 523 | 28,5 | -1 314
11. | Odpisy HIM a NHIM | 1 801 | 5 033 | 279,5 | 3 232
12. | Tvorba opr.položiek | 0 | 2 916 | | 2 916
13. | Ostatné finančné náklady | 500 | 523 | 104,6 | 23
14. | Ostatné mimoriadne náklady | 400 | 176 | 44,0 | -224
15. | Daň | | 21 | | 21
B | Náklady spolu | 21 917 | 26 817 | 122,4 | 4 900

KOMENTÁR K HOSPODÁRSKEMU VÝSLEDKU FDaM V ROKU 2000

VÝNOSY
1.	Tržby z krátkodobého prenájmu - neboli splnené o 11,3 %, čo v absolútnom vyjadrení je 1,534 tis. Sk. Nakoľko nájomné zmluvy podľa novela zákona č.220/2000 Z.z. boli zrušené až 6 mesiacov po nadobudnutí účinnosti nebolo možné príslušné ustanovenia tejto novely aplikovať už v roku  2000, ako sa predpokladalo  v pôvodnom návrhu rozpočtu na rok 2000, čo malo za následok nesplnenie tržieb z krátkodobého prenájmu (priamy nájom prevádzkových budov  Košice, Humenné, Dolný Kubín, Komárno).

2.	Tržby z dlhodobého prenájmu - boli prekročené o 1,0 %.

3.	Tržby z predaja HIM - časť týchto výnosov tvorí odpredaj nepoužívaného drobného investičného majetku mládežníckym organizáciám (skrine, kancelárske stoly a iný kancelársky nábytok). Následne po totálnej škode osobného automobilu bol odpredaný vrak auta.

4.	Tržby z predaja materiálu – v roku 2000 bola odpredaná nevyčerpaná zásoba ľahkého vykurovacieho oleja, nespotrebovaná z dôvodu rekonštrukcie vykurovacieho systému na plyn. Ďalšiu zložku tržieb z predaja materiálu tvorí náhrada za spotrebu pohonných látok.

5.	Ostatné pokuty a penále – v týchto tržbách sú zahrnuté úroky z omeškania za neuhradenie faktúr za predaj DHIM z RZ  Upohlav firme Sirmium.

6.	Ostatné prevádzkové výnosy - plánovaný rozpočet aj v tejto výnosovej položke negatívne ovplyvnila skutočnosť, že nebolo možné postupovať v zmysle novely zákona 220/2000 Z.z. (viď. bod 1) a nenaplnila sa prefakturácia  telekomunikačných poplatkov za prevádzkové budovy. 

7.	Zúčtovanie rezerv a opravných položiek prev. výnosov - v priebehu roka bola rozpustená rezerva na opravy, tvorená v predchádzajúcich rokoch, nakoľko boli vykonané plánované opravy na budove na Pražskej ul. (oprava strechy, výťahu,  podlahovej plochy na chodbe).

8.	Zúčtovanie opravných položiek – zníženie opravných položiek na základe vykonanej dokladovej inventúry (po úhrade pohľadávok).

9.	Úroky - neplnenie plánovaného rozpočtu v položke úroky je čiastočne spôsobené nižšími tržbami za prenájom (viď bod 1) a tým z neotvorenia predpokladaného termínovaného vkladu.

10.	Výnosy z kapitálových účastí (HMS) - oproti pôvodnému predpokladu výnosy z kapitálových účastí neboli naplnené, nakoľko HMS, a.s. dosiahla v roku 1999 účtovný hospodársky výsledok – stratu vo výške 38,379 tis. Sk. Z uvedeného dôvodu nebolo možné previesť výnosy z kapitálových účastí dcérskej spoločnosti.

11.	Mimoriadne výnosy - plánovaný rozpočet bol prekročený o 98,0%. Prekročenie plánu ovplyvnil predovšetkým priaznivý priebeh poistenia, za čo poisťovňa priznala fondu bonus. 

NÁKLADY
1.	Spotreba materiálu a energie – čerpanie nákladov bolo prekročené o 41,2 %. Prekročenie tejto nákladovej položky bolo spôsobené nákupom materiálu na opravy, ktoré z dôvodu šetrenia rozpočtovými prostriedkami boli robené svojpomocne (napr. strecha – budova Pražská). Obdobne sme svojpomocne robili stavebno-technické audity na zariadeniach po celom Slovensku, čím sa síce zvýšila spotreba pohonných látok, ale dosiahla sa úspora za vykonané služby v súvislosti s vykonaním týchto prác.

2.	V roku 2000 sme zaznamenali podstatnú úsporu nákladov na opravy a udržiavanie a to v celkovej výške 1,222 tis. Sk. Úspora týchto nákladov bola dosiahnutá aj z dôvodu  svojpomocného vykonávania opráv. Podobne ako v minulom roku, ani v tomto hodnotenom období nebolo možné preplatiť nájomcami predložené faktúry za vykonané opravy nad rámec bežnej údržby na predmete nájmu, pretože boli nepreukazné a naviac v zmysle platných dohôd možno tak urobiť až po skončení nájmu.

3.	Úspora cestovných nákladov vo výške 35 tis. Sk je dosiahnutá maximálnou snahou zamestnancov fondu o znižovanie týchto nákladov.

4.	Náklady na reprezentáciu boli oproti plánovanému rozpočtu nižšie o 24 tis. Sk.

5.	Plánované náklady na ostatné služby boli prekročené o 30,3 %, čo v absolútnom vyjadrení je 1,291 tis. Sk. Na prekročenie mali vplyv náhrady za právne služby, poskytované spoločnostiam Vydavateľstvo a Denník Smena, náklady na demontáž a likvidáciu strojnotechnologického zariadenia na vykurovanie ľahkým vykurovacím olejom, zvýšené náklady na inzerciu z dôvodu získania nových nájomcov a náklady na telekomunikačné služby, ktoré sa priebežne refakturujú nájomcom.

6.	Mzdové náklady boli čerpané na 98,7 %, čo predstavuje úsporu 82 tis. Sk. Okrem toho v celkovom čerpaní mzdových nákladov sú zahrnuté aj mzdové náklady, vyplatené na základe súdneho rozhodnutia (p. Ing. Dunčič – náhrada mzdy za prekážky v práci za obdobie 1.6.1994 – 31.10.1995), zákonné odstupné pri skončené pracovného pomeru (Ing. Neuschlová, p. Hrončová) a vyplatenie ostatných náhrad pri skončení pracovného pomeru (Ing. Milošovič)  v celkovej výške 240 tis. Sk.

7.	Z dôvodu nižšieho čerpanie mzdových prostriedkov zaznamenávame i úsporu  výdavkov na zákonné poistenie, hradené poisťovniam a príspevku národnému úradu práce.

8.	Úspora nákladov na dane (cestná daň, daň z nehnuteľnosti) a poplatky činí 139 tis. Sk. Daň z nehnuteľností bola nižšia z dôvodu neprevzatia niektorých objektov. 

9.	Dary - v hodnotenom období bola poskytnutá finančná výpomoc – úhrada nákladov na pobyt detí z detských domovov v rekreačnom zariadení a vecný dar – drezúrne sedlo pre športové potreby detí a mládeže. FDaM poskytol nepeňažný dar.

10.	Ostatné prevádzkové náklady boli čerpané len vo výške 28,5 %, čo predstavuje celkovú úsporu 1,314 tis. Sk. V hodnotenom období boli načas plnené finančné záväzky, čím došlo k poklesu pokút za nedodržanie zmluvných podmienok. Nižšie čerpanie nákladov ovplyvnil aj nižší rozdiel z vysporiadania odpočtu DPH za celý kalendárny rok 2000 (§21 zák. o DPH). Podstatný vplyv na úsporu týchto nákladov malo odpustenie povinnosti platiť penále Sociálnej poisťovni v Banskej Bystrici v celkovej sume 508 tis. Sk.

11.	Na prekročenie odpisov HIM a NIM mal vplyv spôsob účtovania dlhodobých prenájmov, nakoľko v zmysle uzavretých zmlúv a platného zákona č. 366/99 Z.z. o daniach z príjmov bolo právo odpisovania prenechané nájomcom, čím sa tieto u prenajímateľa stávajú nákladmi nedaňovými.

12.	V zmysle platných postupov účtovania a na odporúčanie auditorov boli vytvorené opravné položky k účtu 314 – poskytnuté prevádzkové preddavky a k účtu 315 – ostatné pohľadávky – k preddavkom a pohľadávkam po lehote splatnosti ešte od r. 1994 – v celkovej výške 2,916 tis. Sk.

13.	Mierne prekročenie nákladov zaznamenávame v ostatných finančných nákladov, a to vo výške 23 tis. Sk. Prekročenie tejto položky je spôsobené platením vyššieho poistného na majetok spravovaný fondom, nakoľko výška poistného z dôvodu zmeny poistenia bola stanovená na nové ceny u časti objektov (nie na zostatkové hodnoty), čo je z pohľadu FDaM efektívnejšie v prípade náhrad za spôsobené škody.

14.	V ostatných mimoriadnych nákladoch vykazujeme úsporu vo výške 224 tis. Sk. V hodnotenom období neboli zaznamenané zvýšené manká škody na spravovanom majetku.

15.	Do nákladov roku 2000 bola zahrnutá aj daň z úrokov bežného obdobia ako i nevysporiadaná daň z predchádzajúcich kalendárnych rokov (na základe platných postupov účtovania) spolu vo výške 21 tis. Sk.

Položky zvyšujúce hospodársky výsledok |
Por. č. | Text | Nedaňové
1. | Spotreba PHM FDaM | 30 881,00
2. | Spotreba energie - nedaňové | 1 200,00
3. | Spotreba materiálu nedaňová | 23 466,00
4. | Cestovné nad limit | 4 122,00
5. | Náklady na reprezentáciu | 42 684,00
6. | Náklady na reklamu | 2 664,00
7. | Ost.služby nemater.povahy | 10 000,00
8. | Služby nepodlieh.zdaneniu | 44 365,00
9. | Odmeny štatutárnym orgánom | 1 178 232,00
10. | Poistné k odmenám štatut.org. | 120 423,00
11. | Náhr.soc.pois.-nedaňová | 66 080,00
12. | Ostatné dane a poplatky | 23 448,00
13. | Dary | 102 765,00
14. | Ostatné pokuty a penále | 45 933,00
15. | Odpis pohľadávky nedaňový | 172 928,00
16. | Ost.prev.náklady - nedaňové | 4 085,00
17. | Tvorba opr.polož. - nedaňové | 2 916 249,00
18. | Tvorba opr.polož.-nedaňové | 2 400,00
19. | Tržby z nájmu | 5 408,00
20. | JUDr. Uhliarová, právne služby | 32 000,00
21. | rozd.pri vysporiadaní odpoč.DPH | 7 918,00
22. | Poistné za škodu - IV.Q.2000 | 4 023,00
23. | Odpisy daňovo neuznané | 1 995 530,00
24. | Oprava nákladov minulých rokov | 176 428,00
| S p o l u | 7 013 232,00
Položky znižujúce hospodársky výsledok |
1. | Ostatné pokuty a penále | 207 873,00
2. | Zúčtov.oprav.položiek | 126 604,00
3. | Ost.mimor.výnosy - nedaňové | 92 419,00
| S p o l u | 426 896,00
Účtovný hospodársky výsledok k 31.12.200: - 6 415 235,-

| Prehľad peňažných tokov za rok 2000  (FDaM) |
| CASH FLOW STATEMENTS | v tis. Sk
Ozn. | Názov položky |
A.1 | Náklady na ZPČ | -18 148
A.2 | Úprava nákladov na výdavky ZPČ o sumu | 1 719
A.3 | Náklady ZPČ upravené na výdavky | -16 429
A.4 | Tržby a výnosy zo ZPČ | 14 398
A.5 | Úprava tržieb a výnosov na príjmy ZPČ o sumu | -1 557
A.6 | Tržby a výnosy upravené na príjmy | 12 841
A.7 | Ostatné príjmy, okrem špecifických a alternat. položiek | 4 375
A.8 | Ostatné výdavky, okrem špecifických a alternat. položiek | 1
A* | Peňažné toky z prevádzkovej činnosti | 786
A.9 | Špecifické položky | 565
A** | Peňažné toky pred alternatívnymi položkami | 1 351
A.10 | Alternatívne vykazované položky | 31
A*** | Čistý peňažný tok zo ZPČ | 1 382
B.1 | Výdavky na obstaranie inv. majetku (stálych aktív) | -815
B.2 | Príjmy z predaja inv. majetku (stálych aktív) | 180
B*** | Čistý peňažný tok z investičných činností | -635
C*** | Čistý peňažný tok po financovaní invest. (A***+B***) | 747
F. | Zmena stavu peň.prost. a peň. ekvivalentov(+/-) | 747
G. | Stav peň.prostr. a peň.ekvival. na zač.účt.obdobia (k 1.1.) | 1 477
H. | Zostatok peň.prostr. na konci účt.obdobia (k 31.12.) | 2 224

Peňažné toky | Rok 2000

Základné podnikateľské činnosti
príjem
výdaj
Čistý peňažný tok z podnikateľskej  činnosti

18 148
16 766
1 382

Finančné činnosti
príjem
výdaj
Čistý peňažný tok z finančnej   činnosti

207

207

Investičné činnosti
príjem
výdaj
Čistý peňažný tok z investičnej  činnosti

815 
180
635

Zostatok peňažných prostriedkov | 2 224

Prehľad peňažných tokov za rok 2000
  (HMS a.s. )

Peňažné toky                                                                 Rok 2000
Základné podnikateľské činnosti
príjmy: | 16232
tržby za predaj časopisov | 7678
tržby za inzerciu v časopisoch | 672
tržby za nájomné | 7646
granty | 200
ostatné prevádzkové výnosy | 36
výdavky: | 13599
spotreba materiálu | 252
spotreba energií | 4
opravy a udržiavanie | 1344
náklady na časopisy | 5609
mzdové náklady, sociálne náklady | 343
dane a poplatky | 698
Ost. náklady (repre, dary, prevádz.N) | 5039
Ost. mimoriadne náklady | 310
Čistý peňažný tok z podnik. činnosti | 2633
Finančné činnosti |
príjmy: | 265
úroky | 265
výdavky: | 0
Čistý peňažný tok z fin. činnosti | 265
Zostatok peňaž. prostriedkov | 2898